29.6.2023
DA
Den Europæiske Unions Tidende
L 165/109
Artikel 2 Definitioner I denne forordning forstås ved: 1)
»sending«: en mængde varer, der er omfattet af samme officielle certifikat, officielle attestering eller ethvert andet dokument, og som transporteres med samme transportmiddel og, for så vidt angår detailvarer, afsendes af samme listeopførte virksomhed i andre dele af Det Forenede Kongerige end Nordirland og leveres til samme listeopførte virksomhed i Nordirland, og, for så vidt angår planter til plantning, herunder læggekartofler, samt maskiner og køretøjer, der har været benyttet til landbrugs- eller skovbrugsformål, afsendes af professionelle operatører i andre dele af Det Forenede Kongerige end Nordirland og modtages af en professionel operatør i Nordirland
2)
»detailvarer«: følgende varer, der leveres til distributionsterminaler, herunder terminaler, der distribuerer detailvarer under kontrollerede temperaturforhold, distributionscentre, engrosforretninger og salgssteder, eller som leveres direkte til den endelige forbruger, herunder af cateringvirksomheder, virksomhedskantiner, institutionskøkkener, restauranter og andre lignende madserviceordninger og -forretninger: a) animalske eller vegetabilske produkter b) planter, bortset fra planter til plantning, som opført i en gennemførelsesretsakt vedtaget i overensstemmelse med artikel 72, stk.
1, artikel 73 og artikel 74, stk.
1, i forordning (EU) 2016/2031 c) sammensatte produkter d) andre fødevarer end de i litra a), b) og c) omhandlede e) fødevarekontaktmaterialer f) salgsklart foder til selskabsdyr og salgsklare tyggepinde og tyggeben til hunde omfattet af forordning (EF) nr.
1069/2009
3)
»markedsføring«: en operatørs besiddelse af varer som omhandlet i denne forordnings artikel 1, stk.
1, litra a) og b), med henblik på salg, herunder udbydelse til salg eller anden overførsel, mod eller uden vederlag, herunder selve salget, distribution og andre former for overførsel af de pågældende varer
4)
»endelig forbruger«: den endelige forbruger af en detailvare, som ikke anvender varen som led i operationer eller aktiviteter i forbindelse med en virksomhed
5)
»detailvarer fra resten af verden«: detailvarer i form af varer med oprindelse i andre tredjelande end Det Forenede Kongerige, som importeres til andre dele af Det Forenede Kongerige end Nordirland
6)
»animalske produkter«: detailvarer til konsum i form af følgende: a) animalske fødevarer, herunder honning og blod b) levende toskallede bløddyr, levende pighuder, levende sækdyr og levende havsnegle, der er bestemt til konsum c) andre dyr, der er bestemt til at blive tilberedt med henblik på at blive leveret levende til den endelige forbruger
7)
»vegetabilske produkter«: detailvarer til konsum bestående af planter og produkter heraf, herunder forarbejdet materiale